สังคมข่าวหุ้น
*...ดัชนีตลาดหุ้นไทยปิดที่ระดับ 1,528.32 จุด ลดลง 4.39 จุด มูลค่าการซื้อขาย 82,024.22 ล้านบาท จับตาใกล้สิ้นสุดการประกาศผลการดำเนินงานประจำไตรมาส 2/2564 และงวดครึ่งปีแรกที่จะครบกำหนดวันที่ 17 ส.ค.นี้รวมถึงติดตาม GDP ของไทยงวดไตรมาส 2/2564...
15 ส.ค. 2564

*…ดัชนีตลาดหุ้นไทยปิดที่ระดับ 1,528.32 จุด ลดลง 4.39 จุด มูลค่าการซื้อขาย 82,024.22 ล้านบาท จับตาใกล้สิ้นสุดการประกาศผลการดำเนินงานประจำไตรมาส 2/2564 และงวดครึ่งปีแรกที่จะครบกำหนดวันที่ 17 ส.ค.นี้รวมถึงติดตาม GDP ของไทยงวดไตรมาส 2/2564…
*…GUNKUL คาดครึ่งปีหลังโตต่อเนื่อง มีปัจจัยบวกจากธุรกิจโรงไฟฟ้าพลังงานทดแทน ทั้งในและต่างประเทศ ชูเป็นรายได้หลักที่เข้ามาอย่างสม่ำเสมอ รวมถึงงาน EPC ที่ปัจจุบันมีแบ็กล็อกราว 9,600 ล้านบาท พร้อมเดินหน้าประมูลงานใหม่อีกกว่า 2 หมื่นล้านบาท เชื่อหนุนรายได้ปีนี้พุ่งไม่น้อยกว่า 20% แน่นอน!!…
*…CPF แม้ครึ่งปีแรกกำไรสุทธิเหลือ 11,683 ล้านบาท หด 4% หลังส่วนแบ่งกำไรจากเงินลงทุนลดลง 52% แต่บอร์ดก็ยังไฟเขียวจ่ายเงินปันผลระหว่างกาล 0.40 บาท/หุ้น จะขึ้นเครื่องหมาย XD วันที่ 30 ส.ค.นี้ หากคิดเป็นยีลด์ ประมาณ 1.54% จากราคาหุ้นล่าสุด (13 ส.ค.) ที่ 26 บาท…
*…CPN เปิดตัวบริการใหม่ ‘Central Kitchen’ ส่งความอิ่มอร่อยจากเซ็นทรัลสู่บ้านคุณ สะดวก สะอาด ดี ครบ จบในที่เดียว” กับเมนูอาหารจากร้านดังระดับโลกกว่า 2,000 เมนู รวมทั้งร้านมิชลินสตาร์ มิชลินไกด์ และร้านอร่อยแห่งเดียวในไทย พร้อมเสิร์ฟถึงบ้านแบบไม่ต้องต่อคิว ไม่ว่าจะสั่งอยู่ที่บ้าน หรือแวะสั่งที่เคาน์เตอร์ Central Kitchen ข้างซูเปอร์มาร์เก็ตที่ศูนย์การค้าเซ็นทรัล ทั้ง 21 สาขา ในเขตกรุงเทพฯ และปริมณฑล ชลบุรี ระยอง โคราช และหาดใหญ่ เริ่มความอร่อยได้แล้วตั้งแต่วันนี้เป็นต้นไป…
*…ล่าสุดบอร์ด SPCG อนุมัติจ่ายเงินปันผลระหว่างกาล 0.25 บาท เตรียมขึ้นเครื่องหมาย XD วันที่ 27 ส.ค.นี้ และจะจ่ายปันผลวันที่ 10 ก.ย.นี้ นอกจากนี้ยังได้อนุมัติลงทุนโครงการโซลาร์ฟาร์ม Fukuoka Miyako Mega Solar ที่เกาะคิวชู เมืองมิยาโกะ ประเทศญี่ปุ่น กำลังการผลิตติดตั้งรวม 67 เมกะวัตต์ งบลงทุนราว 7,220 ล้านบาท โดย SPCG ถือหุ้นในโครงการนี้ 10% คิดเป็นเงินลงทุน 96 ล้านบาท ซึ่งเฟสแรก 23 เมกะวัตต์ COD ก.ค.2564…
*…ตลาดหลักทรัพย์ฯ ให้ ADD, KOOL ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) โดยเริ่มตั้งแต่ 16 ส.ค.-23 ก.ย. 2564 รวมถึงขยายช่วง Cash Balance ของ NEX, NEX-W2, WINMED, NCL ตั้งแต่ 16 ส.ค.-3 ก.ย. 2564 ส่งผลให้สภาพคล่องการเก็งกำไรปรับลง จากก่อนหน้านี้ที่มีหุ้นที่ยังใช้ Cash Balance คือ OTO ใช้ถึง 17 ส.ค. 2564 ด้าน SALEE, SECURE, SSP-W2, VPO, EE, JAS, SIMAT, SIMAT-W3 ใช้ถึง 20 ส.ค. 2564 ส่วน GLOCON, GLOCON-W4, SANKO ใช้ถึง 23 ส.ค. 2564 UKEM ใช้ถึง 24 ส.ค. 2564 TEAM ใช้ถึง 25 ส.ค. 2564 TRITN ใช้ถึง 26 ส.ค. 2564 ขณะที่ CFRESH, CMR, INOX, LEO, MENA, PRINC, SCI, SITHAI, PLANET, PROEN ใช้ถึง 27 ส.ค. 2564 FVC, SDC, SDC-W1 ใช้ถึง 31 ส.ค. 2564 ARIN ใช้ถึง 1 ก.ย. 2564 ด้าน SOLAR, SST-W2, TMI, UPA ใช้ถึง 3 ก.ย. 2564 สำหรับ KKC, MORE, MORE-W2, PRAPAT, UREKA, UREKA-W2, YGG ใช้ถึง 10 ก.ย. 2564 และ ARIP, IMH, TH ใช้ถึง 17 ก.ย. 2564…
*…ปิดท้ายพบกับข่าวหุ้นเจาะตลาด เวลา 09.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz…
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 09.10 น.ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.